section_heading: Mjesta proizvodnje
paragraph_text: Zarada od uzgoja jagoda je dobra, no nije ni laka ni brza. Pozamašna su ulaganja a osobito u prvoj godini. Glede nedostatnosti hrvatske proizvodnje za potrebe svog tržišta, Zagrebačka županija već godinama subvencionira kupnju sadnica jagoda. U Hrvatskoj se na više od 75 % površina uzgaja klasičnom proizvodnjom što daje mali urod. Usporedbe radi, prinos je u Hrvatskoj od 1,8 tona u Primorsko-goranskoj županiji do 12,5 tona u Zadarskoj županiji, dok uzgajivači u Italiji ubiru i 25 tona, a u Španjolskoj i iznad 37 tona po hektaru.Veliki problem je što sezona berbe traje samo 30-45 dana. Sezonu produljuju grijani plastenici i staklenici, no to poskupljuje proizvodnju pa se uzgajivači teže ulaze u takva ulaganja. Najveću teškoću čini što jagoda dolazi na tržište u svibnju, kad je tržište preplavljenom niže kvalitetnom uvoznom jagodom (uvozi se iz Grčke, Italije, Španjolske, Moldavije, Albanije, Turske, Tanzanije i Urugvaja), što ruši otkupnu cijenu.<ref>D. Marjanović: Isplativost uzgoja jagode Agronomija.info. 12. lipnja 2017. Pristupljeno 26. travnja 2020. Sretna okolnost po jagodarstvo je što za razliku od većine poljoprivrednih kultura, pogoduje mu i realnost usitnjenih parcela.